recursal/SuperWikiNEXT-32B huggingface dataset:
**Hantu Galah** merujuk kepada sejenis makhluk halus dalam kepercayaan Melayu, kemungkinannya dari golongan jin/shaitan. 

Ia dikatakan berbentuk manusia tetapi bersaiz besar dan amat tinggi sehingga kepalanya dikatakan menyapu awan. Ia sering kali ditemui jauh di dalam hutan dan biasanya hanya kakinya yang kelihatan. 

Mereka yang diusiknya dikatakan sering menyangka kakinya sebagai batang pokok. Kakinya dikatakan berbulu panjang dan hanya mangsa hanya terserempak pada waktu malam apabila sering bersandar atau memegang kakinya, atau ketika melalui celah kangkangnya. 

Manusia yang bersahabat dengannya dikatakan boleh mencabut bulu betisnya yang akan dibakar untuk menyerunya apabila memerlukan pertolongannya.

Matlamat
--------

Hantu galah dipercayai hanya mengusik tetapi tidak membahayakan orang.

Kelebihan
---------

Hantu galah dikatakan nampak dalam keadaan normal apabila kita pertama kali melihatnya tetapi menjadi tinggi dan tinggi sampai ke satu masa kita hanya melihat kakinya. Seseorang dinasihatkan tidak mendongak ke atas atau kepala kita akan selama-lamanya mendongak ke atas. 

Seseorang juga dinasihatkan tidak berjalan di celah kakinya atau hantu ini akan mengepit orang itu dengan kakinya yang panjang.

Kelemahan
---------

Kalau ditakdirkan terjumpa hantu galah, dinasihatkan meniarap. Kerana tubuh makhluk ini yang tinggi lampai, ia tak akan perasan manusia yang meniarap.

Penelitian secara ilmiah
------------------------

Hantu galah merupakan salah satu hantu yang dikatakan direka ceritanya untuk menakut-nakutkan kanak-kanak supaya tidak memanjat pokok pada waktu malam. Sesetengah orang Melayu percaya hantu galah dapat dilihat jika seseorang itu mempercayai kewujudannya.

Nota kaki
---------

1. ↑  The Staunch Disbelievers Diarkibkan 2011-07-13 di Wayback Machine, 22 April 2006

Lihat juga
----------

* Hantu dalam masyarakat Melayu

  


| * l
* b
* s
Hantu dalam masyarakat Melayu |
| --- |
| 
Pontianak ·
Polong ·
Toyol ·
Pelesit ·
Hantu Air/ Hantu Laut ·
Hantu Raya ·
Hantu Bungkus/ Pocong/ Hantu Punjut ·
Langsuir ·
Bota ·
Bajang  ·
Hantu Jepun ·
Hantu Bukit ·
Hantu Kubur ·
Pari-pari ·
Jerangkung ·
Hantu Galah ·
Jin Tanah ·
Hantu Keramat ·
Hantu Kum-Kum ·
Orang bunian ·
Orang minyak ·
Puaka ·
Penanggalan/ Hantu Tenggelong ·
Hantu Bidai ·
Hantu Tetek/ Hantu Kopek ·
Harimau Jadian ·
Jembalang Tanah ·
 |
**Dunia Cinta** merupakan album keempat penyanyi dangdut Mas Idayu yang diedarkan pada tahun 1997 oleh Warner Music Malaysia. Ia kesinambungan kerjasama beliau bersama penerbit Ruslan Mamat dan komposer Indonesia, Deddy Kochan. Album ini memuatkan elemen-elemen disko dengan sentuhan nusantara dan jaiphong yang memberi rasa kepada alunan dangdut yang dibawakan. Album yang mempopularkan lagu "Senggol-senggolan, Cubit-cubitan", "Selangit", "Satu Tambah Satu" dan banyak lagi ini berjaya terjual lebih dari 150,000 unit pada tahun 1998. 

Lebih manis lagi album tersebut dicalonkan sebagai Album Terbaik di Anugerah Industri Muzik ke-5 dan memenangi kategori Album Dangdut Terbaik menewaskan saingan dari Iwan dan Amelina. Ketika itu selain Ayu, Amelina dan Ramlah Ram juga antara penyanyi dangdut wanita yang cukup laris dan mereka berjaya meletakkan nama sebaris dengan penyanyi-penyanyi wanita berpengaruh di era 90an selain digelar **Ratu Gelek 45°** kerana kelincahan persembahannya.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Komposer | Masa |  |
| 1. | "Senggol-Senggolan, Cubit-Cubitan" |  |  | 4:24 |
| 2. | "Selangit" |  |  | 4:50 |
| 3. | "Atas Nama Hujan" |  |  | 5:20 |
| 4. | "Malam Minggu" |  |  | 5:00 |
| 5. | "Satu Tambah Satu" |  |  | 4:38 |
| 6. | "Sejuta" |  |  | 5:04 |
| 7. | "Pacar Mata Keranjang" |  |  | 4:07 |
| 8. | "Arjuna" |  |  | 4:39 |
| 9. | "Sang Kasanova Cinta" |  |  | 4:40 |
| 10. | "Dunia Cinta" |  |  | 5:40 |
***Dreamscape*** (bahasa Melayu harafiah ***Dreamscape*** ) ialah sebuah filem berbahasa Inggeris yang mula ditayangkan pada tahun 2007. 

Filem Dreamscape ini telah dihasilkan di bawah arahan pengarah Daniel J. Fox.

Pelakon
-------

Filem ini turut disertai oleh beberapa orang pelakon terkenal, antaranya adalah Daniel J. Fox, Sandra Darnell, Mark Ellingham

Ringkasan
---------

Selepas mendengar tentang Dreamscape Inc. sebuah syarikat yang menyediakan fantasi langganan terus ke otak seorang pelanggan ketika sedang tidur, seorang ahli perniagaan yang bosan (Daniel J. Fox) melawat pejabat jualan dan melanggan untuk perkhidmatan ini. Selepas prosedur pesakit luar untuk menanam penerima di kepalanya, dia pulang ke rumah dan mula bermimpi menjadi seorang ejen rahsia yang tidak dapat dihalang yang misinya untuk menyampaikan pakej sulit kepada seorang kenalan. Dalam fantasi elektronik, beliau bersaing dengan ejen saingan, memenangi hati "Gadis" (Sandra Darnell), dan maju satu langkah di hadapan musuhnya "Penyiasat" (Mark Ellingham). Tetapi fantasi bertukar pahit apabila realiti dan ilusi mula kabur.

Rujukan
-------

Pautan luar
-----------

* Dreamscape Production Diaries, including the outtakes reel. Cast and Crew Diarkibkan 2016-08-26 di Wayback Machine
**Head & Shoulders** (**H&S**, tulisan Jawi : هيد & شولدرس) ialah jenama syampu anti-kelemumur yang dikeluarkan oleh Procter & Gamble dan menduduki tangga kedua untuk kategori jenama syampu anti-kelemumur di bawah Clear keluaran Unilever. Ketika ini, Head & Shoulders ialah lawan daripada Clear keluaran Unilever. Ia dilancarkan pada bulan Ogos 1960.

Penyelidik Procter & Gamble mula memperbuat syampu anti-kelemumur pada tahun 1950. Selepas menyiasat satu dekad, mereka berusaha menghasilkan formula baru yang memperkenalkan zink pyrithione ke dalam syampu. Jenama ini diperkenalkan ke pasaran Amerika Syarikat pada bulan Ogos 1960 sebagai formula syampu biru dan hijau. Ketika ini, Head & Shoulders mempunyai sembilan jenis berbeza untuk pelbagai jenis rambut, dan formula Head & Shoulders ketika ini telah berubah warna kepada warna putih, selepas sebelumnya, Head & Shoulders mempunyai formula biru dan hijau.

Ramuan
------

### Ramuan aktif

Ramuan aktif dalam *Clinical Strength Head & Shoulders* (bahasa Melayu : Kuasa Klinikal Head & Shoulders) ialah selenium sulfida, dengan pengecualian seluruh garisan produk syampu khas mengandungi zink pyrithione sebagai ramuan aktif.

Lihat juga
----------

* Clear

Rujukan
-------

1. ↑  Davis, Dyer; dll. (1 Mei 2004). *Rising Tide: Lessons from 165 Years of Brand Building at Procter and Gamble*. Harvard Business Press. m/s. 423. ISBN 9781591391470. Dicapai pada 2013-05-07.
2. ↑  Head & Shoulders (zink pyrithione)
3. ↑  Risalah MSDS mengenai Syampu *Head & Shoulders Clinical Strength* (Kuasa klinikal Head & Shoulders) daripada Procter & Gamble
4. ↑

Pautan luar
-----------

* Laman web rasmi
Grete Berget (2009)
**Grete Anni Berget** (25 Mac 1954 – 9 November 2017) merupakan ahli politik Norway dari Parti Buruh. Beliau dilahirkan di Vinstra, Nord-Fron, Oppland, dan pernah bekerja sebagai wartawan di awal kerjayanya. Berget juga merupakan penasihat peribadi Perdana Menteri dari tahun 1990 hingga 1991 dan pernah menjadi Menteri Hal Ehwal Kanak-Kanak dan Keluarga dari tahun 1991 sehingga 1996. Bermula tahun 2003, beliau menjadi setiausaha agung Gerakan Eropah Norway. Pada 9 November 2017, Berget telah disahkan meninggal dunia akibat barah.

Rujukan
-------

1. 1 2  Staff. "Grete Anni Berget" (dalam bahasa Norwegian). Store Norske Leksikon. Dicapai pada 2009-08-26.CS1 maint: unrecognized language (link)
2. ↑  "Det norske statsråd 1814-: III Personer 1814-". Government.no. Diarkibkan daripada yang asal pada 2011-05-21. Dicapai pada 2009-08-26. Unknown parameter `|deadurl=` ignored (bantuan)
3. ↑  Hammerstrøm, Inger Lise (9 November 2017). Grete Berget er død. (Norway) Aftenposten. Retrieved 9 November 2017.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman

 |
**Gusti Mongolia** atau **gulat Mongolia**, (juga diberi nama **Bökh** ( skrip Mongolia : ᠪᠥᠬᠡ ; Mongolian Cyrillic : **Бөх** atau Үндэсний бөх), adalah sukan gusti tradisi yang lazim dalam kalangan orang Mongol di Mongolia, Mongolia Dalam serta kawasan-kawasan lain serantau. Sukan ini melibatkan petarung berlawan sesama mereka tanpa menyentuh tanah dengan apa-apa selain daripada anggota kaki. [1]

Gusti ini terutamanya merupakan sukan terpenting dalam "Kemahiran Manusia" dalam kebudayaan masyarakat Mongolia, selain menunggang kuda dan memanah. Genghis Khan menganggap gusti sebagai cara penting untuk menjaga tenteranya dalam bentuk fizikal yang baik dan berperang siap. 

 Pertandingan gusti Mongolia yang biasa di mana para petarumg berlawan sambil diperhatikan jurulatih (atau "zasuul") yang mewasit.

Peraturan
---------

Setiap perlawanan pada tahap profesional akan diperhatikan dua orang *zasuul* yang bertindak sebagai jurulatih dan pengadil pemain masing-masing. 

### Tarian gelanggang

Setiap pemain yang masuk akan melakukan tarian tersendiri untuk menyiapkan diri - tarian yang dilakukan ini lazimnya meniru pergerakan haiwan kuat seperti jentayu, rusa atau harimau.

### Memulakan perlawanan

### Menumpaskan lawan

Seseorang akan dikira kalah sekiranya ditumbangkan, namun bahagian mana yang dikira berbeza mengikut kelaziman - kaum Oirad Xinjiang mengira apabila tulang belikat jatuh ke tanah; sementara kaum Dalam, Hulunbuir, Ordos dan Alagshaa/Shalbur mengira apabila mana-mana anggota badan atas lutut menyentuh tanah.

### Adab berlawan

Sukan ini sangat menumpukan kepada semangat kesukanan tinggi sesama petarung di mana kedua-dua lawan dipastikan berada dalam keadaan teratur meskipum setelah bergusti dengan linca dan sengit. Misalnya:

* perlawanan pun adakalanya dijeda seketika sekiranya pakaian lawan dilonggarkan lalu lawan harus membantu menyematkan semula,
* lawan tersungkur mesti dibantu bangun semula,
* kedua-dua lawan mesti bersalaman dan tabik hormat sesama mereka dan kepada penonton sebelum memulakan perlawanan.

Kelengkapan
-----------

### Pakaian

* **Zodog**: jaket lengan pendek ketat mendedahkan dada diperbuat daripada wul atau sutera yamg disematkan pada pemakai dengan ikatan di belakang.
* **Shuudag**: seluar pendek ketat diperbuat daripada kain kapas yang memudahkan pergerakan serta mengelakkan kemungkinan menyungkur akibat ditarik atau terpijak kain berlebihan
* **Gutal**: but kulit khas pants or to avoid material to trip upon

Rujukan
-------

1. ↑  The Alternative Olympics by Ron Gluckman (Mongolia)
***Hawa*** ialah sebuah siri drama televisyen melayu tahun 2021 arahan Tam Suhaimi. Dibintangi oleh Nadiya Nisaa, Ruzana Ibrahim dan Bella Dowanna. Siri drama ini memulakan tayangan perdana di Slot MegaDrama, Astro Ria bermula 24 Ogos 2021 menggantikan Cik Ayu Mee Sanggul.

Sinopsis
--------

Mengisahkan mengenai kehidupan Along menjadi huru-hara ketika suaminya, Haji Ali sedang koma.Perkara menjadi rumit lagi apabila isteri kedua Haji Ali muncul dan mengaku, dia adalah isteri kedua Haji Ali.

Keluarganya, Hajjah Iman, Angah dan Acu mengalami masalah mereka sendiri. Angah mengesyaki suaminya juga curang kepadanya, Hajah Imaan disaman kerana penipuan & Acu mendedahkan rahsia di vlog hidupnya!

Pelbagai masalah yang melanda keluarga mereka. Apakah kesudahan untuk semua ini? Adakah mereka dapat menyelesaikan dengan baik atau akan merumitkan lagi keadaan yang sekarang yang memang sudah rumit?

Villa seseorang Siasat Siapa yang selalu pukul anak Kawannya Amir
Budak Budak tak tahu apa bila Tak Tahu ada CCTV di dimana sahaja mereka berada Vila Terasa sedih apabila melihat anak Kawannya Amir Kene pukul dengan orang yang tidak Kenali Dan Amir tak mahu bagitau ibu sebenar tapi villa terpaksa bagitau dekat mama Amir

Pelakon
-------

* Nadiya Nisaa sebagai Along/Hajjah Saadah
* Ruzana Ibrahim sebagai Angah / Fauziah
* Bella Dowanna sebagai Acu / Raudah
* Hamidah Wahab sebagai Hajjah Imaan
* Donna Muslim sebagai Musa
* Akma Abdullah sebagai Azizah
* Shah Faris sebagai Naim
* Yusri Saleh sebagai Haji Ali

Rujukan
-------

1. ↑   Drama Hawa. MyInfoTaip. Dicapai 18 Ogos 2021.
Harta sepencarian mengikut syarak ditafsirkan sebagai pemerolehan harta sepanjang tempoh perkahwinan sama ada membabitkan harta alih atau tak alih dan pihak yang memberi sumbangan sama ada secara langsung atau tidak langsung.

Tuntutan biasanya ditimbulkan oleh isteri atau bekas isteri apabila membabitkan sumbangan mereka sepanjang tempoh perkahwinan sama ada secara tak langsung misalnya urusan menguruskan rumah tangga. Sumbangan secara langsung misalnya isteri mengeluarkan modal terutama dalam bentuk kewangan untuk mendapatkan harta dalam tempoh perkahwinan. Begitu juga jika satu pihak itu meninggal dunia, pasangan akan meminta harta itu dibahagikan dulu sebagai harta sepencarian sebelum diisytihar sebagai harta pusaka.
Mengikut Hukum Syarak, Harta Sepencarian bermaksud pemerolehan harta sepanjang tempoh perkahwinan sama ada membabitkan harta alih atau tak alih dan pihak yang memberi sumbangan sama ada secara langsung atau tidak langsung. 

Harta Sepencarian adalah "harta-harta yang diperolehi dalam tempoh perkahwinan secara bersama oleh Suami dan Isteri yang melibatkan harta alih ( wang, kenderaan dll) dan harta tak alih (rumah, tanah, saham dll"). Biasanya isu Harta Sepencarian timbul apabila berlaku penceraian dalam rumah tangga. Suami ataupun isteri apabila berlaku penceraian akan menuntut harta sepencarian di Mahkamah Tinggi Syariah untuk Mahkamah menentukan pembahagian yang patut diterima ke atas harta yang diperolehi dalam tempoh perkahwinan sebelum berlakunya penceraian.

Apa Itu Harta Sepencarian?
--------------------------

"Harta yang diperolehi bersama oleh suami dan isteri semasa perkahwinan mereka berkuatkuasa mengikut syarat-syarat yang ditentukan syarak"

Ianya adalah harta yang diperolehi pasangan sepanjang tempoh perkahwinan iaitu melibatkan harta alih seperti wang tunai dan harta tak alih seperti rumah dan tanah. Walaupun harta tersebut dibeli menggunakan duit gajinya sendiri tanpa melibatkan pasangan.

Suami atau isteri dibolehkan untuk menuntut harta ini tetapi kebanyakan tuntutan dibuat oleh pihak perempuan. Tuntutan harta ini dibenarkan oleh perundangan syariah Malaysia demi melindungi hak isteri. Enakmen undang-undang Keluarga Islam Negeri-Negeri secara asasnya mendefinasikan harta ini sebagai

Pautan Luar
-----------

* Info harta sepencarian suami meninggal
곱창
**Gopchang** merujuk kepada sama ada hidangan usus lembu atau babi panggang dalam masakan Korea atau usus itu sendiri. Dalam kes yang kedua, *gopchang* biasanya dirujuk sebegitu kerana bentuk melengkungnya dan bukannya sebagai *sochang* (소창), yang bermaksud "usus kecil." Ia menyerupai *daechang* (대창), yang bermaksud "usus besar." Jika dibandingkan dengan potongan daging lain, *gopchang* adalah tinggi kandungan besi dan vitamin. Ia agak murah dan mempunyai rasa sedap dan tekstur kenyal. Ia digunakan dalam banyak masakan Korea seperti *gui* (hidangan berpanggang) atau *bokkeum* (hidangan goreng kilas). Ia adalah sama dengan *makchang*, kecuali ia disediakan daripada usus kecil babi atau lembu.

Lihat juga
----------

* Gui
* Babat
* Gopchang jeongol, kaserol yang dibuat dengan *gopchang*

Rujukan
-------

1. ↑  (Jan. 23, 2007) *Meat - Gobchang* Seoul Metropolitan Government
2. 1 2  Hwang, Tae-jin (황태진) (2007-07-27). 먹을땐 한입 쏙 쫄깃함은 한입 가득 (dalam bahasa Korean). Daegu Ilbo. Diarkibkan daripada yang asal pada 2011-10-02. Dicapai pada 2015-08-20.CS1 maint: unrecognized language (link)
3. ↑  "곱창전골 gopchang jeongol/ Spicy Beef Tripe Hot Pot" (dalam bahasa Korean). Doosan Encyclopedia.CS1 maint: unrecognized language (link)
Segi enam biasa.
Dalam geometri, sebuah **segi enam** atau **heksagon** [hék-sa-gon] ialah poligon dengan enam sisi dan enam bucu. Simbol Schläflinya ialah {6}.

Sudut dalaman untuk heksagon biasa (di mana semua sisi dan semua sudut adalah sama) iaitu 120° dan heksagon mempunyai 720 darjah. Seperti segi empat sama dan segi tiga sama sisi, heksagon biasa padan bersama-sama tanpa sebarang ruang untuk menjubinkan permukaan rata (tiga heksagon bertemu di setiap bucu), dan juga amat berguna untuk membina jubin.
Sel-sel sarang lebah adalah berbentuk heksagon untuk tujuan ini dan kerana bentuk tersebut menjadikan penggunaan ruang dan bahan binaan yang berkesan.

Luas untuk heksagon biasa dengan panjang sisi {\displaystyle a\,\!} ialah
{\displaystyle A={\frac {3{\sqrt {3}}}{2}}a^{2}\simeq 2.59808a^{2}.}



| * l
* b
* s
Poligon |
| --- |
| Senarai berdasarkan bilangan sisi |
| 1–10 sisi | Henagon (Monogon) · Digon · Segi tiga (Trigon) · Segi empat (Tetragon) · Pentagon · Heksagon · Heptagon · Oktagon · Nonagon (Enneagon) · Dekagon |
| 11–20 sisi | Hendekagon · Dodekagon · Triskaidekagon · Tetradekagon · Pentadekagon · Heksadekagon · Heptadekagon · Oktadekagon · Nonadekagon (Enneadekagon) · Ikosagon |
| Lain-lain | Apeirogon |
| Poligon bintang | Pentagram · Heksagram · Heptagram · Oktagram · Enneagram · Dekagram · Hendekagram · Dodekagram |
**Kristina Goharik Ayanian** (Bahasa Armenia: Քրիստինա Այանյանcode: hy is deprecated ; lahir 30 Mei 1997) ialah model dan ratu cantik Armenia yang dinobatkan sebagai Miss Universe Armenia 2022. Dia akan mewakili Armenia pada pertandingan Miss Universe 2022 yang diadakan di New Orleans, Louisiana, Amerika Syarikat.

Dia sebelum ini memenangi Miss Massachusetts Outstanding Teen 2013 dan Miss Grand Armenia 2021.

Kehidupan awal dan pendidikan
-----------------------------

Ayanian dilahirkan dan tinggal di Boston, Massachusetts. Dia memegang gelaran tempatan Miss Boston dan merupakan anak kepada Lousine Ayanian dari Burlington dan Sedrak Ayanian dari Waltham. Beliau merupakan ahli kelas BHS 2015, dan merupakan graduan 2019 dari Universiti Bentley, tempat beliau belajar kewangan dan pengajian global. Beliau kini merupakan seorang penganalisis penyenaraian kanan di NASDAC, bekerja dengan syarikat swasta ketika mereka meneruskan proses untuk menjadi awam.

Pertandingan ratu cantik
------------------------

Ayanian memulakan kerjaya peraduan kecantikannya pada 2008 sebagai praremaja, dia dinobatkan sebagai Miss Boston Prateen 2008. Pada 2013, Ayanian mewakili Burlington dalam Miss Massachusetts Outstanding Teen 2013 di mana dia memenangi gelaran itu dan digantikan oleh Amy de Silva. Dia mewakili Massachusetts di pertandingan Miss America's Outstanding Teen 2014 di Orlando, Florida di mana dia tidak mendapat tempat di separuh akhir.

### Miss Armenia 2021

Pada 21 September 2021, Ayanian menyertai peraduan Miss Armenia 2021 di Restoran Jivan, Yerevan. Dia dinobatkan sebagai Miss Grand Armenia 2021 dan digantikan oleh Lily Sargsyan. 

### Miss Grand International 2021

Pada 4 Disember 2021, Ayanian mewakili Armenia pada pertandingan Miss Grand International 2021 yang diadakan di Bangkok, Thailand, di mana dia tidak mendapat tempat di separuh akhir.

### Miss Universe 2022

Pada 2 November 2022, Pertubuhan Miss Armenia mengumumkan bahawa Ayanian juga akan mewakili Armenia pada pertandingan Miss Universe 2022 yang diadakan di New Orleans, Louisiana, Amerika Syarikat beberapa bulan selepas bertanding di Miss Grand International.

Rujukan
-------

1. ↑  "Miss Universe Armenia 2022 is Kristina Ayanian" (dalam bahasa Inggeris). PAGEANT Circle. 2022-11-02.
2. ↑  Arakelian, Leeza (2021-10-20). "The Weekly's Kristina Ayanian crowned Miss Grand Armenia" (dalam bahasa Inggeris). The Armenian Weekly.
3. ↑  Viernes, Franchesca (2021-12-02). "Armenia's Kristina Ayanian struts barefoot in Miss Grand International prelims after shoe broke on stage" (dalam bahasa Inggeris). GMA News.
4. ↑  "Kristina Ayanian - Miss Universe Armenia 2022". 2022-11-02.

Pautan luaran
-------------

* Kristina Ayanian di Pangkalan Data Filem Internet (IMDb)
* Kristina Ayanian di Instagram

| Anugerah dan pencapaian |
| --- |
|
| Didahului oleh**Amy de Silva** | **Miss Massachusetts Outstanding Teen**2013 | Diikuti oleh:**Courtney Adelman** |
|
| Didahului oleh**Lily Sargsyan** | **Miss Grand Armenia**2021 | Diikuti oleh:**-** |
|
| Didahului oleh**Nane Avetisyan** | **Miss Universe Armenia**2022 | Diikuti oleh:**-** |
| Alam Ghaib |
| --- |
| Imej:Tiada |
| **Langsuir** |
| 

|  |  |
| --- | --- |
| Alam: | Alam ghaib |
| Berbentuk fizikal: | Ya |
| Mampu berubah bentuk: | Ya |
| Mampu menyerupai manusia: | Ya |
| Menghisap darah: | Ya |
| Dipelihara: | Tidak |
| Bermasyarakat : | Tidak |

 |
| *Gambaran* |
| Sejenis makhluk halus
penghisap darah. |

**Langsuir** atau **langsuyar** adalah sejenis makhluk halus penghisap darah dalam kepercayaan masyarakat Melayu. Langsuir dipercayai akan merasuk mangsa dan menghisap darah mangsa secara perlahan-lahan sehingga mati. 

Terdapat sesetengah pendapat bahawa Langsuir berasal daripada wanita yang mati bersalin atau selepas itu.

Langsuir dipercayai mampu menyerupai seorang perempuan yang cantik dan mengoda lelaki agar mengikuti mereka ketempat sunyi. Apabila sampai ketempat yang sunyi, langsuir akan berubah kembali kepada rupa asal dan akan merobek perut mangsa atau mencekik leher mangsa dan menghisap darah mereka.

Matlamat
--------

Kelebihan
---------

Kononnya jika dipaku di belakang tengkoknya, langsuir akan berubah menjadi seorang wanita yang cantik.

Kelemahan
---------

Ayat Kursi di Al-Quran dan ayat Al- Hashr ayat ter akhir (ke 24)[Diarkibkan 2008-04-10 di Wayback Machine].Azan pun boleh bagi langsuir lari bertempiaran. Ayat-ayat suci al-Quran pasti membunuh Langsuir.

Penelitian secara ilmiah
------------------------

Rujukan
-------

 1. ↑  A Field Guide to Demons, Vampires, Fallen Angels and Other Subversive Spirits, By Carol K. Mack, Dinah Mack
2. ↑  Encyclopedia of Demons in World Religions and Cultures, By Theresa Bane

Pautan luar
-----------

* Lihat juga hantu dalam masyarakat Melayu.
* Langsuir ganggu penduduk

  


| * l
* b
* s
Hantu dalam masyarakat Melayu |
| --- |
| 
Pontianak ·
Polong ·
Toyol ·
Pelesit ·
Hantu Air/ Hantu Laut ·
Hantu Raya ·
Hantu Bungkus/ Pocong/ Hantu Punjut ·
Langsuir ·
Bota ·
Bajang  ·
Hantu Jepun ·
Hantu Bukit ·
Hantu Kubur ·
Pari-pari ·
Jerangkung ·
Hantu Galah ·
Jin Tanah ·
Hantu Keramat ·
Hantu Kum-Kum ·
Orang bunian ·
Orang minyak ·
Puaka ·
Penanggalan/ Hantu Tenggelong ·
Hantu Bidai ·
Hantu Tetek/ Hantu Kopek ·
Harimau Jadian ·
Jembalang Tanah ·
 |
**Langshan Australia** adalah satu baka ayam daripada Australia yang diterbitkan dari Croad Langshan dan diterima oleh Standard Unggas Australia sebagai satu baka yang diakui. Meskipun Langshan Australia tidak begitu dikenali di luar Australia akan tetapi ia adalah satu baka yang popular. Baka ini boleh didapati dalam kedua-dua saiz bantam dan standard.

Kegunaan
--------

Langshan Australia mempunyai ciri-ciri tubuh bertubuh kecil, postur tegak, kaki panjang, balung sisir merah bersaiz pertengahan, dan bulur berwarna hitam, biru atau putih. Secara idealnya, kuku luar pada setiap kaki seharusnya berbulu. Ayam hitam mesti memiliki bulu hitam berkilat dengan kilauan hijau, sementara ayam biru mesti berbulu kelabu-biru, walaubagaimanapun ayam jantan kadang kala mempunyai warna biru gelap pada ekor atau di belakang leher. Langshan Australia putih mempunyai seluruh bulu berwarna putih.

Sejarah
-------

Langshan Australia mula dibiakkan pada awal kurun ke-20 melalui pembiakkan terpilih ke atas Croad Langshan, Orpington, Langshan China Wakfer dan Langshan Moden. Tidak banyak diketahui akan sejarah baka ini, tetapi menjelang tahun 1950 ia adalah satu baka popular di banyak kawasan Australia. Baka ini telah diterima oleh Standard Unggas Australia pada tahun 1998 apabila Standard Unggas Australia Edisi Pertama diterbitkan. Versi bantam dibiakkan tidak lama selepas saiz standard dibiakkan oleh para penternak di New South Wales dengan menggunakan stok kecil dari Langshan Australia saiz standard.

Lihat juga
----------

* Langshan Jerman
* Senarai baka ayam

Rujukan
-------

1. 1 2  "salinan arkib". Diarkibkan daripada yang asal pada 2021-01-20. Dicapai pada 2021-07-04.

Pautan luar
-----------

* *The Australian Poultry Standard* (ed. 1st). Victorian Poultry Fanciers Association Inc. 1998.
* "Chickens - Australian Langshan". *The Poultry Shed*. Diarkibkan daripada yang asal pada 2012-01-10. Dicapai pada 2011-09-10.
* "Breeds List - The Bantam Australian Langshan". *The Softfeather Bantam Club*. Diarkibkan daripada yang asal pada 2012-04-02.
* "Australian Poultry Breeds". *The Canberra Queanbeyan Poultry Club*. Diarkibkan daripada yang asal pada 2011-10-05. Dicapai pada 2011-09-10.

Templat:Poultry breeds of Australia
**Elena Jo Duggan** (lahir 1 Jun 1983) ialah tukang masak Australia. Beliau ialah pemenang siri *MasterChef Australia* 2016. 

Duggan memohon masuk MasterChef pada tahun 2015 tetapi tidak berjaya. Beliau mencuba lagi pada tahun 2016 dan diterima, setelah membuat hidangan uji bakat ikan dan jejari kentang. Pada 26 Julai 2016, dia bersaing di peringkat akhir menentang Matt Sinclair, akhirnya mencipta pencuci mulut yang lebih baik dan memenangi siri ini dengan mata 86 berbanding 84.

Beliau kembali pada musim 11 pada tahun 2019 sebagai mentor jemputan untuk pasukan hijau di Noosa Surf Club untuk cabaran berpasukan Minggu Queensland, di mana beliau mendedahkan bahawa beliau hamil, Matt juga merupakan mentor untuk pasukan biru.

*My Market Kitchen*
-------------------

Pada tahun 2019, Duggan menjadi hos *My Market Kitchen*, sebuah rancangan televisyen nasional yang berpusat di Queen Victoria Market di Melbourne, menggantikan pemenang siri lima Emma Dean. Penyampai bersama adalah finalis siri kesepuluh Khanh Ong, yang telah menggantikan naib juara siri kelima Lynton Tapp.

Rujukan
-------

1. ↑  Roberts, Stacey (3 May 2016). "Ingredients to achieve". *Hills Shire Times*. Dicapai pada 27 July 2016.
2. ↑  Ten, Network. "Ginger Beer Battered Fish and Chips". *tenplay.com.au*. Dicapai pada 27 July 2016.
3. ↑  Styles, Aja (26 July 2016). "MasterChef winner Elena helped rival Matt over the finish line". *smh.com.au*. Dicapai pada 27 July 2016.

Pautan luaran
-------------

* Elena Duggan di Facebook
Rencana ini ialah mengenai puisi oleh Eduard Mörike.  Untuk siri anime dan manga Jepun, sila lihat Elfen Lied.
**"Elfenlied"** (secara literal bermaksud "lagu orang bunian" atau *elf song*) ialah sebuah puisi yang ditulis dalam bahasa Jerman oleh Eduard Mörike yang diadaptasikan sebagai sebuah lied oleh Hugo Wolf.

Puisi
-----

*Bei Nacht im Dorf der Wächter rief: Elfe!*
*Ein ganz kleines Elfchen im Walde schlief* 
*wohl um die Elfe!*
*Und meint, es rief ihm aus dem Tal*
*bei seinem Namen die Nachtigall,*
 *oder Silpelit hätt' ihm gerufen.*
*Reibt sich der Elf' die Augen aus,*
*begibt sich vor sein Schneckenhaus*
*und ist als wie ein trunken Mann,*
*sein Schläflein war nicht voll getan,*
*und humpelt also tippe tapp*
*durch's Haselholz in's Tal hinab,*
*schlupft an der Mauer hin so dicht,*
*da sitzt der Glühwurm Licht an Licht.*
*Was sind das helle Fensterlein?*
*Da drin wird eine Hochzeit sein:*
*die Kleinen sitzen bei'm Mahle,*
*und treiben's in dem Saale.*
*Da guck' ich wohl ein wenig 'nein!«*
*Pfui, stößt den Kopf an harten Stein!*
*Elfe, gelt, du hast genug?*
*Gukuk!*
**Terjemahan:**

*Pada malam hari di kampung pengawal menjerit "Eleven"* (Pembayang; *elf* juga bermaksud "eleven" (sebelas) dalam bahasa Jerman)
*Seorang bunian kecil sedang tidur di dalam hutan -*
*Dia berfikir bahawa burung rindu bulan (burung "nightingale")*
*telah memanggil namanya daripada lembah,*
*atau mungkin Silpelit telah dihantar mencarinya.* (Silpelit ialah seorang watak dalam opera Eduard Morike, "Eduard auf dem seil")
*Lalu orang bunian itu menggaru matanya,*
*susur keluar daripada rumah bercengkerangnya,*
*dan ibarat lelaki mabuk,*
*tidurnya tidak lena;*
*lalu bergerak, mengesot-ngesot,*
*menerusi hutan perang terus ke lembah itu,*
*menyelinap terus ke dinding;*
*di situ dilihatnya glow-worm, lampu pada lampu.* (glow-worm ialah sejenis serangga/ulat)
*"Apakah tingkap bercahaya itu?*
*Tentu terdapat majlis perkahwinan di dalam;*
*orang-orang kecil sedang menikmati makanan mereka,*
*dan bermain-main di dalam dewan dansa itu.*
*Jadi saya akan intai dengan senyap!"*
*Malu! dia hentak kepalanya di batu keras!*
*Jadi, orang bunian, puas hati ke belum?*
*Kookoo! Kookoo!*
Jangan dikelirukan dengan Mohd Hilmi Ismail.
**Hilmi Ismail** (lahir 1990) ialah seorang juruanimasi di Malaysia. Beliau merupakan pengarah filem animasi pendek tahun 2019, *Kring!*. Beliau juga ialah ketua pegawai eksekutif bagi Kumpulan Malakat Eco dan Kumpulan Brainy Bunch bermula 2022.

Pendidikan
----------

Hilmi menamatkan pengajian sarjana muda multimedia dari Universiti Multimedia Malaysia pada 2014 dalam pengkhususan filem dan animasi.

Filem animasi
-------------

Hilmi merupakan pengarah bagi sebuah filem animasi pendek yang mula ditayangkan sempena hari guru pada tahun 2019 berjudul Kring!. FIlem ini telah memenangi beberapa anugerah perfileman peringkat antarabangsa seperti di Festival Filem Antarabangsa mengenai Kekurangupayaan Ke-4 di Perancis sebagai *Filem Animasi Pendek Terbaik* dan Festival Animasi Antarabangsa Bergen: ReAnima di Norway sebagai *Filem Animasi Terbaik untuk Kanak-kanak*.

Bidang korporat
---------------

Dalam bidang korporat pula, Hilmi telah dilantik sebagai ketua pegawai eksekutif bagi dua buah kumpulan syarikat iaitu Kumpulan Malakat Eco, sebuah syarikat perniagaan dan Kumpulan Brainy Bunch, sebuah syarikat dalam bidang pendidikan. Beliau dilantik mengetuai kedua-dua syarikat ini bermula Mac 2022.

Rujukan
-------

1. 1 2  Anne Dorall (18 November 2020). "M'sian Animated Film Wins ANOTHER International Award For Its Heartwarming Story About Learning Disabilities In School". *The Rakyat Post*. Dicapai pada 19 November 2020.
2. 1 2 3  "Hilmi Ismail dilantik CEO Kumpulan Malakat Eco yang baharu". *Malakat Tribun News*. 26 Mac 2022. Dicapai pada 23 Jun 2022.
3. ↑  "Alumni: Wall Of Fame". *Faculty of Creative Multimedia, Multimedia University*. Dicapai pada 23 Jun 2022.
4. ↑  Fiza Kamarudin ‘My Teacher My Hero’ – Syamel, Ernie Tulis Lagu ‘Terima Kasih Guruku’ Astro Gempak
5. ↑  Mohd. Fairuz Yusof KRING! menang FIFH 2020 Diarkibkan 2020-02-19 di Wayback Machine Malakat Tribun News

Pautan luar
-----------

* Hilmi Ismail di Facebook
* Hilmi Ismail di Instagram
* Hilmi Ismail di Twitter
**Kundang** juga dikenali sebagai *Kemior* merupakan sejenis tumbuhan yang pokoknya mempunyai getah yang boleh menyebabkan keradangan sekiranya terkena pada kulit. Buahnya pula seperti buah mempelam kecil. Rasanya masih hingga masam, sebagai pemecah selera. Biasanya dimakan bersama dengan kulitnya, isinya mempunyai serat yang tinggi sebagaimana buah mangga.

Dua jenis kundang adalah:-

* Pokok Kundang Daun Kecil/Pokok Rumenia ("Bouea oppositifolia")
* Pokok Kundang Daun Besar/Pokok Setar ("Bouea macrophylla Griff.")

Setar/Kundang Daun Besar
Buah Remia/Setar/Kundang masak dijual dipasaran
Pokok Kundang Daun Kecil (Bouea oppositifolia) atau dikenali juga dengan nama Setar, merupakan asal usal nama bandar Alor Setar adalah daripada nama pokok Setar ini yang tumbuh di sepanjang alor sungai.

Rujukan
-------

 1. ↑  VOLUME II SUPPORTING STUDIES AND ADDITIONAL INFORMATION FOR THE MANAGEMENT OF PENANG NATIONAL PARK[*pautan mati kekal*]

Lihat juga
----------

* Senarai pokok

Pautan luar
-----------

*
Jangan dikelirukan dengan Gunung Berumbun, Pahang dan Gunung Berumbun, Negeri Sembilan.

**Gunung Berembun** yang terletak di Hulu Dungun, Terengganu, Malaysia, dengan ketinggian setinggi 1,108 meter (3,635 kaki). Pendakian mudah dimulakan dari air terjun Chemerong yang memiliki denai untuk pendakian ke gunung Berembun.

Gunung Berembun mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Permohonan permit
-----------------

Gunung Berembun di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.

Rujukan
-------

 1. ↑  "Warga PSMZA tawan Gunung Berembun". Diarkibkan daripada yang asal pada 2016-04-03. Dicapai pada 2015-11-01.
2. ↑  "Permohonan Mendaki Gunung Jabatan Perhutanan Negeri Pahang". Diarkibkan daripada yang asal pada 2018-12-04. Dicapai pada 2017-08-12.

Pautan luar
-----------

* Gunung Berembun, Dungun
Sheikh **Hamdan bin Mohammed bin Rashid al Maktoum** (Arab: حمدان بن محمد بن راشد آل مكتوم) (lahir 13 November 1982) adalah Putera Mahkota Dubai dan putera kedua Sheikh Mohammed bin Rashid Al Maktoum dan Sheikha Hind binti Maktoum bin Juma Al Maktoum.

Keluarga
--------

Beliau ialah anak kepada Raja Emiriah Arab Bersatu, Sheikh Mohammed ibn Rashed al-Maktoum, lahir 22 Julai 1949. 

Datuknya bernama Rashed ibn Saeed al-Maktoum, ayah kepada ayahnya, Mohammad ibn Rashed Maktoum, lahir pada tahun 1912, dan meninggal pada 7 Oktober 1990.

Abangnya ialah Rashed al-Maktoum, lahir pada November 12, 1981.

Moyangnya bernama Saeed ibn Maktoum al-Maktoum, ayah kepada datuknya, Rashed ibn Saeed al-Maktoum, dan datuk kepada ayahnya, Mohammed ibn Rashed al-Maktoum, lahir pada tahun 1878, dan meninggal pada tahun 1958.

Adiknya ialah Maktoum ibn Muhammad ibn Rashed ibn Saeed ibn Maktoum ibn Hashr al-Maktoum, lahir pada tahun 1983.

Beliau belajar di Sandhurst dan beliau kemudiannya menghadiri English School of Ecominics.

Pada tahun 18 Jun 2011, beliau melawat Malaysia, dan mendapat gelaran "Tun" dari Seri Paduka Baginda Yang di-Pertuan Agung Sultan Mizan Zainal Abidin.

Dilantik sebagai putera mahkota
-------------------------------

Beliau dilantik menjadi putera mahkota dari ayahdanya, Mohammed Rashed Al Maktoum pada tahun 2008 di Emiriah Arab Bersatu.
Datuk **Hamdi Abu Bakar** merupakan Ahli Dewan Undangan Negeri Perak kawasan Pengkalan Baharu setelah menang dalam PRU Malaysia pada 8 Mac 2008. DUN Pengkalan Bharu terletak dalam P68 Parlimen Beruas. DUN Pantai Remis juga terletak dalam Parlimen Beruas.

Walaupun menjadi ADUN dan penyandang Ketua Bahagian tetapi beliau tewas dalam pertandingan pemilihan Ketua Bahagian UMNO Beruas pada 12 Oktober 2008 yang diadakan di Dewan Orang Ramai Pengkalan Baharu. Hamdi memperoleh 102 undi berbanding pencabarnya, seorang kontraktor, Abdul Manaf Hashim, yang meraih 120 undi. Dato' Hj Hamdi tewas semua post utama yang ditandingi iaitu Ketua, Timbalan Ketua dan Naib Ketua UMNO .Kepimpinan UMNO menjadi sukar kerana Ketua Bahagian UMNO lebih dihormati oleh pemimpin dan masyarakat setempat. Banyak keputusan program dan aktiviti parti ditentukan oleh Ketua Bahagian sahaja.Selain itu cadangan mencalonkan Ahli Parlimen Gua Musang, Tengku Razaleigh Hamzah sebagai Presiden UMNO berkesudahan 6 sahaha daripada 225 undi

Rujukan
-------

1. ↑  Utusan online
**Harbour** ialah sebuah bahasa pengaturcaraan komputer moden. Ia serasi dengan Clipper yang rentas-pelantar, mampu berjalan pada kebanyakan sistem pengendalian (DOS, Microsoft Windows, Linux, varian Unix, beberapa keturunan BSD, Mac OS X, MINIX 3, Windows CE, Pocket PC, Symbian, iPhone, QNX, VxWorks, OS/2/eComStation, BeOS/Haiku, AIX) menggunakan kod sumber dan pangkalan data yang sama.

Walaupun ia sebuah bahasa pengaturcaraan serbaguna yang hebat, namun ia diguna terutamanya untuk mencipta atur cara pangkalan data/perniagaan. Harbour telah diselenggarakan dengan aktif mencari kepelbagaian sambil mengekalkan keserasian kebelakang dengan gaya Clipper. Ia telah melalui pelbagai perubahan dan mendapat kepopularan meluas dalam tahun 1980-an dan 1990-an.

Lesen sumber terbuka Harbour serupa dengan Lesen Awam Am GNU, kecuali ia menyokong aplikasi hak milik, jadi sesebuah aplikasi hak milik boleh dihasilkan dengan Harbour dan diedarkan.

Contoh
------

### Ringkas

Contoh atur cara "hello world" biasa ialah:

```
 
  ? "Hello, world!"

```

Atau:

```
  QOut( "Hello, world!" )

```

Atau:

```
  Alert( "Hello, world!" )

```

Atau, dikurung dalam tatacara nyata:

```
 PROCEDURE Main()
 
    ? "Hello, world!"

 RETURN

```

### OOP

```
 #include "hbclass.ch"

 PROCEDURE Main()

    LOCAL oPerson := Orang( "Dave" )

    oPerson:Eyes := "Invalid"

    oPerson:Eyes := "Blue"

    Alert( oPerson:Describe() )
 RETURN

 CLASS Person
    DATA Name INIT ""

    METHOD New() CONSTRUCTOR

    ACCESS Eyes INLINE ::pvtEyes
    ASSIGN Eyes( x ) INLINE IIF( ValType( x ) == 'C' .AND. x IN "Blue,Brown,Green", ::pvtEyes := x, Alert( "Invalid value" ) )

    // Contoh pentakrifan Method DALAM-BARIS
    INLINE METHOD Describe()
       LOCAL cDescription

       IF Empty( ::Name )
          cDescription := "I have no name yet."
       ELSE
          cDescription := "My name is: "+ ::Name + ";"
       ENDIF

       IF ! Empty( ::Eyes )
          cDescription += "my eyes' color is: "+ ::Eyes
       ENDIF
    ENDMETHOD

    PRIVATE:
       DATA pvtEyes
 ENDCLASS

 // Contoh pentakrifan Method biasa.
 METHOD New( cName ) CLASS Person

   ::Name := cName

 RETURN Self

```

Rujukan
-------

1. ↑  Harbour license
Lambang Negara China
**Lambang negara Republik Rakyat China** (中华人民共和国国徽) mengandungi representasi Gerbang Tiananmen yang merupakan tempak masuk ke dalam Bandar Terlarang di Beijing, di dalam sebuah bulatan merah. Di atas imej Gerbang Tiananmen ini terdapat lima butir bintang yang juga boleh didapati di bendera negara China. Bintang-bintang ini mempunyai pelbagai makna di kalangan rakyat China. Ada yang mengatakan bahawa ia melambangkan kesatuan seluruh rakyat China, khususnya, kesatuan lima bangsa terbesar di tanah China. Ada juga yang mengatakan bintang-intang tersebut melambangkan kesatuan lima kelas sosial di negara itu. 

Bulatan merah ini dikelilingi tangkai bijiran gandum yang melambangkan falsafah Mao mengenai revolusi pertanian. Di sebeblah bawah bahagian tengah adalah sebuah roda bergigi yang melambangkan para pekerja perindustrian. 

Elemen-elemen yang terdapat di jata ini memberi simbol kepada perjuangan rakyat China sejak Pergerakan Empat Mei dan juga melambangkan gabungan rakyat dan puak *proletariat* yang berjaya membangunkan sebuah negara Republik Rakyat China. 

Jata ini direka oleh Liang Sicheng, seorang arkitek yang terkenal, di dalam sebuah pertandingan sempena penubuhan Republik 
Rakyat China, dan direka dengan simbol-simbol yang serupa dengan jata negara USSR, sebuah lagi negara komunis. Rekaan Liang ini dirasmikan sebagai lambang negara oleh Pusat Pemerintahan Rakyat China pada 20 September 1950.
Gua **Chauvet-Pont-d'Arc** di jabatan Ardèche, Perancis Selatan, merupakan gua yang mengandungi antara lukisan gua figuratif yang paling elok terpelihara di dunia, di samping bukti-bukti lain kehidupan Paleolitik Awal. Letaknya berdekatan komun Vallon-Pont-d'Arc di atas tanjung batu kapur di atas bekas tebing Sungai Ardèche, di Gorges de l'Ardèche.

Ditemui pada 18 Disember 1994, ia dianggap antara tapak seni prasejarah yang paling signifikan, malah agensi kebudayaan PBB UNESCO mengurniakan status Warisan Dunia kepadanya pada 22 Jun 2014. Gua ini mula-mula dijelajahi oleh sekumpulan tiga orang ahli speleologi: Eliette Brunel-Deschamps, Christian Hillaire, dan Jean-Marie Chauvet yang memberikan nama gua itu. Chauvet mempunyai catatan terperinci mengenai penemuan ini. Selain lukisan dan bukti kemanusiaan lain, juga terdapat tinggalan fosil, teraan dan jejak-jejak pelbagai haiwan yang antaranya sudah pupus.

Kajian selanjutnya oleh ahli arkeologi Perancis, Jean Clottes banyak mendedahkan tentang gua tersebut. Tawarikhnya masih dipertikaikan tetapi kajian terbitan 2012 menyokong bahawa seni guanya datang dari zaman Aurignasia kira-kira 32,000–30,000 juta tahun dahulu. Kajian keluaran 2016 yang menggunakan 88 tarikh radiokarbon tambahan menunjukkan dua kala penempatan: satu 37,000–33,500 tahun dahulu dan satu lagi 31,000–28,000 tahun dahulu dengan kebanyakan lakaran hitam datang dari zaman yang lebih awal.

Rujukan
-------

1. ↑  Error: Unable to display the reference properly. See the documentation for details.
2. ↑  UNESCO. [1], June 2014.
3. ↑  Clottes (2003b), p. 214.
4. ↑  France 24. "UNESCO grants heritage status to prehistoric French cave", June 2014.
5. ↑  Chauvet, Jean-Marie; Deschamps, Eliette Brunel; Hillaire, Christian; Clottes, Jean; Bahn, Paul (1996). *Dawn of art : the Chauvet Cave : the oldest known paintings in the world*. New York: H.N. Abrams. ISBN 0-8109-3232-6.
Mejar (Kehormat) Datuk **Huan Cheng Guan** merupakan ahli politik Malaysia dari Parti Cinta Malaysia (PCM), sebuah parti pelbagai kaum. Sebelum itu beliau adalah naib presiden Parti Gerakan Rakyat Malaysia (Gerakan) sehingga 19 Disember 2009. 

Beliau lahir pada 13 Februari 1961 di Pulau Pinang, Malaysia. Beliau pernah bertugas sebagai tentera/juruteknik Tentera Udara Diraja Malaysia dan berkahwin dengan Chan Siew Lan. Mereka mempunyai dua anak lelaki. 

Huan Cheng Guan pernah menjadi Ahli Parlimen Malaysia bagi kawasan P46 Batu Kawan 2004-2008. Beliau memenangi kerusi parlimen Batu Kawan dengan jumlah undi 17,097 undi jauh meninggalkan calon DAP yang hanya memperolehi 6,552 undi. Pada PRU 2008, beliau tewas kepada Ramasamy Palanisamy dari DAP. Beliau tewas di Batu Kawan pada PRU 2013 kepada Kasthuriraani Patto (DAP). Turut bertanding ketika itu ialah 1. N. Gobalakrishnan (BN-Gerakan), dan A. Mohan (Bebas).

Beliau pernah mewakili Malaysia ke Bangsa-Bangsa Bersatu pada tahun 2006 di New York, Amerika Syarikat.

Pilihan raya kecil Bukit Gelugor 2014
-------------------------------------

Dalam PRK Bukit Gelugor pada 25 Mei 2014 , beliau bertanding sebagai calon PCM. Barisan Nasional tidak menurunkan sebarang calon MCA mahupun Gerakan. Parlimen Bukit Gelugor kosong berikutan kematian Pengerusi DAP, Karpal Singh, 74, selepas terlibat dalam kemalangan di Gopeng, Perak pada 17 April 2014.

Fokus manifesto PCM ialah membasmi rasuah dalam BN dan Pakatan Rakyat, membuka tiga pusat khidmat di setiap DUN, audit tanah kerajaan negeri Pulau Pinang dan lobi untuk membina rumah kos rendah.

Rujukan
-------

1. ↑  "Huan Cheng Guan". Linkedin.com.
2. ↑  "Persaingan 4 penjuru di Bukit Gelugor". Utusan Malaysia. 2014-05-13. Diarkibkan daripada yang asal pada 2014-05-21. Dicapai pada 2014-05-21.
Koordinat: 21°27′27.20″N 39°51′33.90″E﻿ / ﻿21.4575556°N 39.8594167°E﻿ / 21.4575556; 39.8594167

Pintu masuk Gua Hira'
**Gua Hira** (Arab: غار حراءcode: ar is deprecated , **Ġār Ḥirāʾ**) ialah sebuah gua yang terletak kira-kira 3.1 bt (5.0 km) dari Makkah, di atas sebuah gunung bernama Jabal al-Nour di wilayah Hijaz di Arab Saudi. Gua itu sendiri berukuran 12 ka (3.7 m) panjang dan 5 ka 3 in (1.60 m) lebar. Tinggi gua itu ialah 270 m (890 ka) dan boleh didaki dengan kira-kira 600 anak tangga. Letaknya pada tebing menanjak yang agak curam walaupun Gunung Nur tidaklah terlalu tinggi. Namun begitu, pendakian menuju ke Gua Hira melalui jalan lereng-lereng Bukit Nur yang kering dan berbatu, setiap orang haruslah memiliki kekuatan fizikal dan mental yang kuat.

Gua ini terkenal sebagai tempat di mana Nabi Muhammad menerima wahyu yang pertama daripada Allah melalui Malaikat Jibril. Gua Hira adalah tempat di mana Nabi Muhammad selalu menyendiri dan bermunajat selain bertahannuth dan bertaqarrub kepada Allah selama tiga tahun. Baginda juga selalu ke situ bagi menghindari masyarakat Arab Jahiliyah yang pada saat itu masih belum beriman kepada Allah dan sering melakukan maksiat dan dosa-dosa besar.

Rujukan
-------

1. 1 2  "In the Cave of Hira'". Diarkibkan daripada yang asal pada 2008-02-15. Dicapai pada 2009-08-03.
2. ↑  Akhmad Kusaeni (28 Oktober 2011). "Tersungkur di Gua Hira". *ANTARA News*. Diarkibkan daripada yang asal pada 2014-03-12. Dicapai pada 12 Mac 2014. More than one of `|work=` dan `|newspaper=` specified (bantuan)
3. ↑  Safi-ur-Rahman al-Mubarkpuri (1995). "In The Shade of the Message and Prophethood". *Ar-Raheeq Al-Makhtum* (kulit keras) `|format=` requires `|url=` (bantuan) (dalam bahasa Inggeris). Riyadh: Maktaba Dar-us-Salam. m/s. 67.

Pautan luar
-----------

* In pictures: Hajj preparations Pictures #4 and #5 are of Jabal an-Nūr and the Hira cave.
Bakteria berspora *Bacillus subtilis* yang telah diwarnai menunjukkan endospora yang berwarna hijau dan sel vegetatif merah.
**Endospora** merupakan satu fasa yang dilakukan oleh beberapa bakteri, seperti *Bacillus* dan *Clostridium* menghasilkan bentuk pertahanan hidup dalam keadaan yang tidak menguntungkan. Proses ini dikenali sebagai sporulasi. Spora bakteria berbeza dengan spora pada kulat. Spora bakteria tidak mempunyai fungsi sebagai alat pembiakan. Endospora ini tahan terhadap keadaan persekitaran ekstrem seperti suhu yang tinggi, kekeringan, persenyawaan kimia beracun (disinfektan, antibiotik) dan radiasi sinar UV. Endospora dapat disebut sebagai fasa tidur dari bakteria. Endospora mampu bertahan sehingga keadaan persekitaran kembali menguntungkan, kemudian membentuk proses germinasi, dan membentuk bakteria sel tunggal.

Rujukan
-------

1. ↑  (Inggeris) Madigan M, Martinko J, Stahl D, Clark D. 2012. *Brock Biology of Microorganisms*. Ed ke-13. New York: Pearson.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat

 |
**Hidrogen kaon** ialah sejenis atom eksotik yang terdiri daripada satu kaon bercas negatif yang mengorbit satu proton.

Zarah seperti ini pertama kali dikenalpasti melalui spektrum sinar-x zarah tersebut di sinkotron proton KEK di Tsukuba, Jepun pada tahun 1997. Kajian yang lebih mendalam telah dijalankan di DAFNE di Frascati, Itali. Hidrogen kaon telah dihasilkan dalam pelanggaran bertenaga sangat rendah antara kaon-kaon dengan proton-proton dalam sasaran hidrogen dalam bentuk gas. Di DAFNE, kaon dihasilkan oleh pereputan meson φ yang dihasilkan oleh pelanggaran antara elektron dan positron. Uji kaji ini menganalisa sinar-x daripada beberapa peralihan elektronik dalam hidrogen kaon.

Tidak seperti atom hidrogen di mana ikatan antara elektron dan proton dikuasai oleh interaksi elektromagnet, kaon dan proton turut berinteraksi banyak dengan interaksi kuat. Dalam hidrogen kaon, telah ditemui bahawa daya kuat ini bersifat menolak, memindahkan tenaga keadaan asas sebanyak 283 ± 36 (statistik) ± 6 (sistematik) eV, lantas menjadikan seluruh sistem ini tidak stabil dengan lebar resonans 541 ± 89 (stat) ± 22 (sist) eV.

Tujuan utama hidrogen kaon dikaji adalah kerana kepentingannya dalam memahami interaksi kaon-nukleon dan bagi menguji kromodinamik kuantum.

Lihat juga
----------

* Kaonium

Rujukan
-------

1. ↑  doi:10.1103/PhysRevLett.78.3067  
Petikan ini akan disiapkan secara automatik dalam beberapa minit. Anda boleh memotong barisan atau mengembangkannya sendiri
2. ↑  doi:10.1103/PhysRevLett.94.212302  
Petikan ini akan disiapkan secara automatik dalam beberapa minit. Anda boleh memotong barisan atau mengembangkannya sendiri
3. 1 2  doi:10.1016/j.physletb.2011.09.011  
Petikan ini akan disiapkan secara automatik dalam beberapa minit. Anda boleh memotong barisan atau mengembangkannya sendiri

Pautan luar
-----------

* Rencana di CERN Courier

Templat:Tunas-zarah
Menurut ajaran Buddha, undang-undang **karma**, menyatakan: `bagi setiap peristiwa yang berlaku, akan disusuli oleh peristiwa yang lain yang berlaku akibat peristiwa pertama, dan peristiwa kedua ini akan membawa nikmat atau sebaliknya bergantung kepada kepada sebab musabab peristiwa pertama.' Sekiranya peristiwa pertama berlaku bukan disebabkan nafsu, kerakusan dan sifat-sifat yang buruk maka pembuatnya akan mendapat kenikmatan dan kebahagiaan. Manakala jika peristiwa pertama adalah disebabkan nafsu dan segala sifat yang buruk, maka pembuatnya akan menerima padah. 

Menurut *Chandogya Upanishad* salah satu kitab di dalam agama Hindu, doktrin karma menyebut bahawa mereka yang bersifat terpuji akan dimasukkan kedalam rahim baik kaum *Brahmin, Kshatriya*, atau *Vaisya*; tetapi mereka yang bersifat tercela akan masuk ke dalam rahim busuk seekor anjing atau kinzir.

Dengan kata lain, setiap manusia harus bertanggungjawab atas segala yang dilakukan dan akan menerima balasannya yang setimpal.